CELEX: 32022D0429
Language: lt
Date: 1647302400000
Title: Tarybos sprendimas (BUSP) 2022/429 2022 m. kovo 15 d. kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

2022 3 15   
               
               
                  LT
               
               
                  Europos Sąjungos oficialusis leidinys
               
               
                  LI 87/44
               
            
         TARYBOS SPRENDIMAS (BUSP) 2022/429
         2022 m. kovo 15 d.
         kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2014 m. kovo 17 d. Taryba priėmė Sprendimą 2014/145/BUSP (1);
                  
               
                     (2)
                  
                  
                     Sąjunga ir toliau tvirtai remia Ukrainos suverenitetą ir teritorinį vientisumą;
                  
               
                     (3)
                  
                  
                     2022 m. vasario 24 d. Rusijos Federacijos prezidentas paskelbė apie karinę operaciją Ukrainoje, ir Rusijos ginkluotosios pajėgos pradėjo Ukrainos puolimą. Tas puolimas yra akivaizdus Ukrainos teritorinio vientisumo, suvereniteto ir nepriklausomybės pažeidimas;
                  
               
                     (4)
                  
                  
                     2022 m. vasario 24 d. išvadose Europos Vadovų Taryba kuo griežčiausiai pasmerkė neišprovokuotą ir nepateisinamą Rusijos Federacijos karinę agresiją prieš Ukrainą. Savo neteisėtais kariniais veiksmais Rusija šiurkščiai pažeidžia tarptautinę teisę ir Jungtinių Tautų Chartijos principus, taip pat kenkia saugumui bei stabilumui Europoje ir visame pasaulyje. Europos Vadovų Taryba, glaudžiai koordinuodama veiksmus su Sąjungos partneriais ir sąjungininkais, susitarė dėl tolesnių ribojamųjų priemonių, dėl kurių Rusija patirs didžiulių ir rimtų pasekmių už savo veiksmus;
                  
               
                     (5)
                  
                  
                     2022 m. vasario 25 d. Taryba priėmė Sprendimą (BUSP) 2022/329 (2), kuriuo iš dalies pakeisti įtraukimo į sąrašą kriterijai, kad būtų įtraukti asmenys ir subjektai, remiantys Rusijos Federacijos vyriausybę ir gaunantys iš jos naudos, taip pat asmenys ir subjektai, užtikrinantys Rusijos Federacijos vyriausybei esminį pajamų šaltinį, ir su į sąrašą įtrauktais asmenimis ar subjektais susiję fiziniai ir juridiniai asmenys;
                  
               
                     (6)
                  
                  
                     atsižvelgdama į padėties sunkumą, Taryba mano, kad į Sprendimo 2014/145/BUSP priede pateiktą asmenų, subjektų ir organizacijų, kuriems taikomos ribojamosios priemonės, sąrašą turėtų būti įtraukti dar 15 asmenų ir 9 subjektai;
                  
               
                     (7)
                  
                  
                     todėl Sprendimas 2014/145/BUSP turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 2014/145/BUSP priedas iš dalies keičiamas pagal šio sprendimo priedą.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2022 m. kovo 15 d.
            
               
                  Tarybos vardu
               
               
                  Pirmininkas
               
               J.-Y. LE DRIAN
            
         
         
            (1)  2014 m. kovo 17 d. Tarybos sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 78, 2014 3 17, p. 16).
         
            (2)  2022 m. vasario 25 d. Tarybos sprendimas (BUSP) 2022/329, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 50, 2022 2 25, p. 1).
      
      
         
            PRIEDAS
            Į Sprendimo 2014/145/BUSP priede pateiktą asmenų, subjektų ir organizacijų sąrašą įtraukiami šie asmenys ir subjektai:
            
               Asmenys
            
            
               
                            
                        
                        
                           Vardas, pavardė
                        
                        
                           Identifikuojamoji informacija
                        
                        
                           Motyvai
                        
                        
                           Įtraukimo į sąrašą data
                        
                     
                           „879
                        
                        
                           Roman Arkadyevich ABRAMOVICH (rusų k: Роман Аркадьевич Абрамович)
                        
                        
                           Artimas Vladimirui Putinui oligarchas. Pagrindinis „Evraz“ akcininkas. Buvęs Chukotka (Čiukotkos) gubernatorius.
                           Gimimo data: 1966 10 24
                           Gimimo vieta: Saratov (Saratovas), Rusijos Federacija
                           Pilietybė: Rusijos
                           Lytis: vyras
                           Susiję asmenys: Vladimir Putin
                           Susiję subjektai: „Chelsea F.C.“, „Evraz Group SA“, „LLC Evraz Holding“, „Millhouse Capital“.
                        
                        
                           Roman Abramovich yra Rusijos oligarchas, turintis ilgalaikių ir glaudžių ryšių su Vladimiru Putinu. Jis turėjo privilegijuotą galimybę susisiekti su prezidentu ir palaikė labai gerus santykius su juo. Šie ryšiai su Rusijos vadovu padėjo jam išlaikyti didelį turtą. Jis yra vienas pagrindinių plieno pramonės grupės „Evraz“, kuri yra viena stambiausių Rusijos mokesčių mokėtojų, akcininkų.
                           Taigi jis gavo naudos iš Rusijos sprendimus priimančių asmenų, atsakingų už Krymo aneksiją arba Ukrainos destabilizaciją. Be to jis yra vienas iš pagrindinių Rusijos verslininkų, vykdantis veiklą ekonomikos sektoriuose, užtikrinančiuose didelių pajamų šaltinį Rusijos Federacijos vyriausybei, atsakingai už Krymo aneksiją ir Ukrainos destabilizaciją.
                        
                        
                           2022 3 15
                        
                     
                           880
                        
                        
                           German Borisovich KHAN (rusų k.: Герман Борисович Хан)
                        
                        
                           Artimas Vladimirui Putinui oligarchas. Vienas iš pagrindinių „Alfa Group“ akcininkų
                           Gimimo data: 1961 10 24
                           Gimimo vieta: Kyjivas, Ukraina
                           Pilietybė: Rusijos
                           Lytis: vyras
                           Susiję asmenys: Vladimir Putin, Mikhail Fridman, Petr Aven, Alexey Kuzmichev
                           Susiję subjektai: „Alfa Group“, „Alfa Bank“
                        
                        
                           German Khan yra vienas pagrindinių konglomerato „Alfa Group“, kuris apima „Alfa Bank“, vieno stambiausių Rusijos mokesčių mokėtojų, akcininkų. Manoma, kad jis yra vienas įtakingiausių asmenų Rusijoje. Kaip ir kiti „Alfa Bank“ savininkai (Mikhail Fridman ir Petr Aven), jis palaiko glaudžius santykius su Vladimiru Putinu, jie ir toliau teikia vienas kitam reikšmingas paslaugas. „Alfa Group“ savininkai iš šių santykių gauna naudos verslo ir teisės požiūriu. Vladimiro Putino vyriausia duktė Maria vadovavo „Alfa Bank“ finansuotam labdaros projektui „Alfa-Endo“. Vladimiras Putinas už „Alfa Group“ lojalumą Rusijos valdžios institucijoms atsidėkojo teikdamas politinę pagalbą „Alfa Group“ investicijų užsienyje planams.
                           Taigi jis aktyviai teikia materialinę arba finansinę paramą Rusijos sprendimus priimantiems asmenims, atsakingiems už Krymo aneksiją arba Ukrainos destabilizaciją, ir gauna iš jų naudos. Taip pat jis yra vienas iš pagrindinių Rusijos verslininkų, vykdantis veiklą ekonomikos sektoriuose, užtikrinančiuose didelių pajamų šaltinį Rusijos Federacijos vyriausybei, atsakingai už Krymo aneksiją ir Ukrainos destabilizaciją.
                        
                        
                           2022 3 15
                        
                     
                           881
                        
                        
                           Viktor Filippovich RASHNIKOV (rusų k: Виктор Филиппович Рашников)
                        
                        
                           Oligarchas. „Magnitogorsk Iron & Steel Works“ (MMK) savininkas, direktorių valdybos pirmininkas ir Strateginio planavimo komiteto pirmininkas.
                           Gimimo data: 1948 10 3
                           Gimimo vieta: Magnitorsk (Magnitorskas), Rusijos Federacija
                           Pilietybė: Rusijos
                           Lytis: vyras
                           Susiję subjektai: „Magnitogorsk Iron & Steel Works“ (MMK)
                        
                        
                           Viktor Rashnikov yra vienas didžiausių Rusijos oligarchų, bendrovės „Magnitogorsk Iron & Steel Works“ (MMK) savininkas ir direktorių valdybos pirmininkas. MMK yra viena didžiausių Rusijos mokesčių mokėtojų. Pastaruoju metu bendrovei tenkanti mokesčių našta padidėjo, todėl gerokai padidėjo Rusijos valstybės biudžeto pajamos.
                           Taigi jis yra vienas pagrindinių Rusijos verslininkų, vykdantis veiklą ekonomikos sektoriuose, užtikrinančiuose didelių pajamų šaltinį Rusijos Federacijos vyriausybei, atsakingai už Krymo aneksiją ir Ukrainos destabilizaciją.
                        
                        
                           2022 3 15
                        
                     
                           882
                        
                        
                           Alexey Viktorovich KUZMICHEV (rusų k.: Алексей Викторович Кузьмичёв)
                        
                        
                           Artimas Vladimirui Putinui oligarchas. Vienas iš pagrindinių „Alfa Group“ akcinininkų.
                           Gimimo data: 1962 10 15
                           Gimimo vieta: Kirov (Kirovas), Rusijos Federacija
                           Pilietybė: Rusijos
                           Lytis: vyras
                           Susiję asmenys: Vladimir Putin, Mikhail Fridman, Petr Aven, German Khan
                           Susiję subjektai: „Alfa Group“, „Alfa Bank“
                        
                        
                           Alexey Kuzmichev yra vienas pagrindinių konglomerato „Alfa Group“, kuris apima „Alfa Bank“, vieno stambiausių Rusijos mokesčių mokėtojų, akcininkų. Manoma, kad jis yra vienas įtakingiausių asmenų Rusijoje. Jis turi tvirtus ryšius su Rusijos prezidentu. Vladimiro Putino vyriausia duktė Maria vadovavo „Alfa Bank“ finansuotam labdaros projektui „Alfa-Endo“. Vladimiras Putinas už „Alfa Group“ lojalumą Rusijos valdžios institucijoms atsidėkojo teikdamas politinę pagalbą „Alfa Group“ investicijų užsienyje planams.
                           Taigi jis aktyviai teikia materialinę arba finansinę paramą Rusijos sprendimus priimantiems asmenims, atsakingiems už Krymo aneksiją arba Ukrainos destabilizaciją, ir gauna iš jų naudos. Todėl jis taip pat yra vienas pagrindinių Rusijos verslininkų, vykdantis veiklą ekonomikos sektoriuose, užtikrinančiuose didelių pajamų šaltinį Rusijos Federacijos vyriausybei, atsakingai už Krymo aneksiją ir Ukrainos destabilizaciją.
                        
                        
                           2022 3 15
                        
                     
                           883
                        
                        
                           Alexander Alexandrovich MIKHEEV (rusų k.: Александр Александрович Михеев)
                        
                        
                           Akcinės bendrovės „Rosoboronexport“ vykdomasis direktorius
                           Gimimo data: 1961 11 18
                           Gimimo vieta: Maskva, Rusijos Federacija
                           Pilietybė: Rusijos
                           Lytis: vyras
                           Susiję asmenys: Sergey Chemezov
                           Susiję subjektai: „Rosoboronexport“, „Rostec“, „Federal Service of Military-Technical Cooperation“
                        
                        
                           Alexander Mikheev – „Rosoboronexport“, kuri yra vienintelė Rusijoje oficiali valstybinė karinių ir dvejopo naudojimo prekių, technologijų ir paslaugų eksporto ir importo tarpininkė, vykdomasis direktorius. „Rosoboronexport“ yra „Rostec“ – valstybės įmonės, prižiūrinčios karinių technologijų mokslinius tyrimus ir plėtrą, ir nuosavybės teise valdančios kelias gamyklas, vaidinančias esminį vaidmenį tų technologijų panaudojimui karo lauke, patronuojamoji bendrovė. Ginklų pardavimas yra svarbus Rusijos vyriausybės pajamų šaltinis. Ginklų pardavimas taip pat naudojamas siekiant Rusijos ekonominių ir strateginių tikslų. 2000–2020 m. „Rosoboronexport“ užsienio klientams pardavė 180 mlrd. USD vertės ginklų.
                           Taigi jis yra vienas pagrindinių verslininkų, vykdantis veiklą ekonomikos sektoriuose, užtikrinančiuose didelių pajamų šaltinį Rusijos Federacijos vyriausybei, atsakingai už Krymo aneksiją ir Ukrainos destabilizaciją.
                        
                        
                           2022 3 15
                        
                     
                           884
                        
                        
                           Alexander Nikolayevich SHOKHIN (rusų k.: Александр Николаевич ШОХИН)
                        
                        
                           Rusijos pramonininkų ir verslininkų sąjungos pirmininkas
                           „Mechel PAO“ direktorių valdybos pirmininko pavaduotojas
                           Politinės partijos „Vieningoji Rusija“ Aukščiausiosios tarybos biuro narys
                           Gimimo data: 1951 12 25
                           Gimimo vieta: Savinskoye, Kirillovsky District (Kirillovsky rajonas), Rusijos Federacija
                           Pilietybė: Rusijos
                           Lytis: vyras
                        
                        
                           Alexander Nikolayevich Shokhin yra Rusijos pramonininkų ir verslininkų sąjungos – lobistų grupės, kuri gina verslo interesus Rusijoje, – pirmininkas. Jis taip pat yra „Mechel PAO“ – vienos iš pirmaujančių Rusijos kasybos ir metalurgijos bendrovių, kuri užtikrina pajamų šaltinį Rusijos Federacijos vyriausybei, – direktorių valdybos pirmininko pavaduotojas.
                           Rusijai aneksavus Krymą, A. Shokhin viešai pareiškė, kad Rusijai reikia daugiau investuoti į Krymą, kad būtų panaikintas galimos ekonominės Vakarų blokados poveikis. 2022 m. vasario 24 d. A. Shokhin dalyvavo oligarchų susitikime su Vladimiru Putinu Kremliuje, kuriame buvo aptartas veiksmų, kurių imtasi Vakarams nustačius sankcijas, poveikis. Tai, kad jis buvo pakviestas dalyvauti šiame susitikime, rodo, kad jis priklauso Vladimirui Putinui artimų oligarchų ratui ir remia arba įgyvendina veiksmus ar politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, taip pat kuriais kenkiama stabilumui ir saugumui Ukrainoje arba į juos kėsinamasi.
                        
                        
                           2022 3 15
                        
                     
                            
                        
                        
                            
                        
                        
                            
                        
                        
                           Tai taip pat rodo, kad jis yra vienas pagrindinių verslininkų, vykdantis veiklą ekonomikos sektoriuose, užtikrinančiuose didelių pajamų šaltinį Rusijos Federacijos vyriausybei, atsakingai už Krymo aneksiją ir Ukrainos destabilizaciją.
                        
                        
                            
                        
                     
                           885
                        
                        
                           Andrey Valerievich RYUMIN (rusų k.:Андрей Валерьевич Рюмин)
                        
                        
                           Bendrovės „Rosseti PJSC“ (anksčiau, iki 2014 m. rugpjūčio mėn., žinomos kaip „Russian Grids“) vykdomasis direktorius, valdybos pirmininkas
                           Gimimo data: 1980 6 12
                           Pilietybė: Rusijos
                           Lytis: vyras
                        
                        
                           Andrey Ryumin – Rusijos valstybės kontroliuojamos bendrovės „Rosseti PJSC“, kuri yra energijos tinklų operatorė, teikia technologinių jungčių paslaugas, elektros energijos perdavimo ir paskirstymo paslaugas Rusijoje, vykdomasis direktorius.
                           „Rosseti PJSC“ pastatė pastotę „Port“, kuri užtikrina geležinkelio trauką per Krymo tiltą ir aprūpina energija Tamano jūrų uosto sausų krovinių dalį, taip pat greitkelius, visų pirma greitkelį M25 Novorosijskas–Kerčės sąsiauris.
                        
                        
                           2022 3 15
                        
                     
                            
                        
                        
                            
                        
                        
                            
                        
                        
                           2022 m. vasario 24 d. A. Ryumin dalyvavo oligarchų susitikime su Vladimiru Putinu Kremliuje, kuriame buvo aptartas veiksmų, kurių imtasi Vakarams nustačius sankcijas, poveikis. Tai, kad jis buvo pakviestas dalyvauti tame susitikime, rodo, kad jis priklauso Vladimirui Putinui artimų oligarchų ratui ir remia arba įgyvendina veiksmus ar politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, taip pat kuriais kenkiama stabilumui ir saugumui Ukrainoje arba į juos kėsinamasi.
                        
                        
                            
                        
                     
                           Tai taip pat rodo, kad jis yra vienas pagrindinių verslininkų, vykdančių veiklą ekonomikos sektoriuose, užtikrinančiuose didelių pajamų šaltinį Rusijos Federacijos vyriausybei, atsakingai už Krymo aneksiją ir Ukrainos destabilizaciją.
                        
                     
                           886
                        
                        
                           Armen Sumbatovich GASPARYAN (rusų k.: Армен Сумбатович ГAСПАРЯН)
                        
                        
                           Publicistas, propagandistas, „Russia Today“ valdybos narys
                           Gimimo data: 1975 7 4
                           Gimimo vieta: Maskva, Rusijos Federacija
                           Pilietybė: Rusijos
                        
                        
                           Armen Gasparyan veda savo laidą „Nablyudenye“, kurią transliuoja Rusijos žiniasklaidos priemonė „Sputnik“, ir radijo laidą „Vesti FM“. Jis taip pat leidžia knygas ir garso knygas, taip pat kaip ekspertas dalyvauja kito propagandisto Vladimir Solovyov radijo laidoje „Polnyi kontakt“ („Visiškas kontaktas“).
                           A. Gasparyan nuolat skleidžia Kremliaus propagandą atitinkančius naratyvus. Aiškindamas tarptautinius reikalus jis pasitelkia klaidinančius argumentus, neigia Ukrainos suverenitetą Krymo atžvilgiu, taip pat gynė Rusijos veiksmus Kerčės sąsiauryje, kai ji užgrobė Ukrainos laivą.
                        
                        
                           2022 3 15
                        
                     
                            
                        
                        
                            
                        
                        
                           Lytis: vyras
                        
                        
                           Jis toliau skelbia prorusišką propagandą, susijusią su Rusijos invazija į Ukrainą, ir aktyviai neigia Ukrainos suverenitetą.
                           Taigi jis aktyviai remia veiksmus ar politiką, kuriais kenkiama Ukrainos teritoriniam vientisumui, suverenitetui ir nepriklausomybei, taip pat stabilumui ir saugumui Ukrainoje arba į juos kėsinamasi.
                        
                        
                            
                        
                     
                           887
                        
                        
                           Artyom/ Artem Grigoryevich SHEYNIN (rusų k.:Артём Григорьевич ШЕЙНИН)
                        
                        
                           Rusijos propagandistas ir pokalbių laidos „Vremya Pokazhet“ („Laikas parodys“), kurią transliuoja valstybinis kanalas „Channel One“ (rusų k.: Первый канал) vedėjas.
                           Gimimo data: 1966 1 26
                           Gimimo vieta: Moscow (Maskva), Rusijos Federacija
                           Lytis: vyras
                           Pilietybė: Rusijos
                        
                        
                           Artyom Sheynin – Rusijos propagandistas ir pokalbių laidos „Vremya Pokazhet“ („Laikas parodys“), kurią transliuoja valstybinis TV kanalas „Channel One“ („Pirmasis kanalas“), vedėjas. Jis padarė pareiškimų, kuriais rėmė neteisėtą Krymo aneksiją ir pripažino vadinamųjų Donecko ir Luhansko liaudies respublikų nepriklausomybę. Savo tiesioginėse laidose A. Sheynin skatina etninę neapykantą tarp ukrainiečių ir rusų, neigia Ukrainos suverenitetą ir teritorinį vientisumą, taip pat šmeižia Putino oponentus Rusijoje.
                           Kalbėdamas apie 2022 m. vasario 24 d., kurią Rusija pradėjo plataus masto nepateisinamą karinę agresiją prieš Ukrainą, A. Sheynin pareiškė, kad Rusijos operacija Ukrainoje yra neišvengiama, o jos tikslas – priversti Ukrainos valdžios institucijas palaikyti taiką.
                           Taigi jis aktyviai remia veiksmus ar politiką, kuriais kenkiama Ukrainos teritoriniam vientisumui, suverenitetui ir nepriklausomybei, taip pat stabilumui ir saugumui Ukrainoje arba į juos kėsinamasi.
                        
                        
                           2022 3 15
                        
                     
                           888.
                        
                        
                           Dmitry Yevgenevich KULIKOV (rusų k.: Дмитрий Евгеньевич КУЛИКОВ)
                        
                        
                           Rusijos Valstybės Dūmos Nepriklausomų Valstybių Sandraugos (NVS) reikalų ir ryšių su tėvynainiais komiteto ekspertas.
                           Filmų prodiuseris, televizijos ir radijo laidų vedėjas.
                           Visuomeninės tarybos prie Rusijos Federacijos Gynybos ministerijos narys
                           Gimimo data: 1967 11 18
                           Gimimo vieta: Shakhtyorsk, Donbaso regionas, Ukraina
                           Pilietybė: Rusijos
                           Lytis: vyras
                        
                        
                           Dmitry Kulikov yra Kremliui palankus propagandistas. Jis per valstybinius televizijos kanalus skleidė Kremliaus naratyvą atitinkančius viešus komentarus apie padėtį Donbaso regione. Jis taip pat teisino Rusijos valdžios institucijų veiksmus, kuriais kėsinamasi į Ukrainos vientisumą ir teritorinį suverenitetą, pavyzdžiui, Minsko susitarimų įgyvendinimo sustabdymą arba sprendimą pripažinti „nepriklausomas Donbaso ir Luhansko respublikas“.
                           Taigi jis aktyviai remia veiksmus ar politiką, kuriais kenkiama Ukrainos teritoriniam vientisumui, suverenitetui ir nepriklausomybei, taip pat stabilumui ir saugumui Ukrainoje arba į juos kėsinamasi.
                        
                        
                           2022 3 15
                        
                     
                           889.
                        
                        
                           Konstantin Lvovich ERNST (rusų k.: Константин Львович ЭРНСТ)
                        
                        
                           Rusijos Pirmojo kanalo (rusų k.: Первый канал) generalinis direktorius
                           Gimimo data: 1961 2 6
                           Gimimo vieta: Maskva, Rusijos Federacija
                           Pilietybė: Rusijos
                           Lytis: vyras
                        
                        
                           Konstantin Ernst yra vienos iš didžiausių Rusijos žiniasklaidos bendrovių – Rusijos Pirmojo kanalo – generalinis direktorius; šį kanalą Rusijos valdžios institucijos jau daug metų naudoja propagandos tikslais. Eidamas šias pareigas jis yra atsakingas už Rusijos valdžios institucijų prieš Ukrainą nukreiptos propagandos organizavimą ir skleidimą.
                           Jis taip pat yra gavęs aukščiausius valstybės apdovanojimus, įskaitant ordinus „Už nuopelnus Tėvynei“, Draugystės ordiną, pagyrimo raštus ir premijas iš Rusijos Federacijos vyriausybės ir Prezidento, taip pat medalį „Karinės operacijos Sirijoje dalyviui“.
                           Taigi jis remia veiksmus ar politiką, kuriais kenkiama Ukrainos teritoriniam vientisumui, suverenitetui ir nepriklausomybei, taip pat stabilumui ir saugumui Ukrainoje arba į juos kėsinamasi. Be to, jis yra vienas iš pagrindinių verslininkų, vykdantis veiklą ekonomikos sektoriuose, užtikrinančiuose didelių pajamų šaltinį Rusijos vyriausybei, atsakingai už Krymo aneksiją ir Ukrainos destabilizaciją.
                        
                        
                           2022 3 15
                        
                     
                           890.
                        
                        
                           Marina Vladimirovna SECHINA (rusų k.: Марина Владимировна СЕЧИНА)
                        
                        
                           Ribotos atsakomybės bendrovės „Stankoflot“ savininkė
                           Gimimo data: 1962 m.
                           Pilietybė: Rusijos
                           Lytis: moteris
                        
                        
                           Marina Sechina yra buvusi „Rosneft“ generalinio direktoriaus Igor Sechin žmona. Ji asmeniniais tikslais naudojosi ryšiais su įvairiais Rusijos vyriausybės ir Rusijos verslo struktūrų subjektais, įskaitant savo buvusį vyrą.
                           M. Sechina priklausančios įmonės dalyvavo rengiantis 2014 m. Sočio žiemos olimpinėms žaidynėms. Jai priklauso ribotos atsakomybės bendrovė „Stankoflot“, be konkurso gaunanti sutartis su Valstybine aukštųjų technologijų pramonės produkcijos kūrimo, gamybos ir eksporto rėmimo korporacija „Rostec“.
                           Todėl ji gauna naudos iš Rusijos sprendimus priimančių subjektų, atsakingų už Krymo aneksiją arba Ukrainos destabilizaciją, ir gauna naudos iš Rusijos Federacijos vyriausybės, atsakingos už Krymo aneksiją ir Ukrainos destabilizaciją.
                        
                        
                           2022 3 15
                        
                     
                           891.
                        
                        
                           Suleyman Abusaidovich KERIMOV (rusų k.: Сулейман Абусаидович КЕРИМОВ)
                        
                        
                           Finansų ir pramonės grupės „Nafta Moscow“ savininkas
                           Federacijos Tarybos narys iš Dagestano Respublikos
                           Gimimo data: 1966 3 12
                           Gimimo vieta: Derbentas, Dagestanas, Rusijos Federacija
                           Pilietybė: Rusijos
                           Lytis: vyras
                        
                        
                           Suleyman Kerimov yra finansų ir pramonės grupės „Nafta Moscow“ savininkas. Manoma, kad S. Kerimov ir jo šeimos turto grynoji vertė yra 9,8 mlrd. USD. Jis gavo dideles pinigų sumas iš Sergei Roldugin, kuris yra Vladimiro Putino turto prižiūrėtojas.
                           2022 m. vasario 24 d. S. Kerimov Kremliuje dalyvavo oligarchų susitikime su Vladimiru Putinu, kad aptartų veiksmų, kurių ketinama imtis po Vakarų įvestų sankcijų, poveikį. Tai, kad jis buvo pakviestas dalyvauti šiame susitikime, rodo, kad jis priklauso Vladimirui Putinui artimų oligarchų ratui ir remia arba įgyvendina veiksmus ar politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, taip pat kuriais kenkiama stabilumui ir saugumui Ukrainoje arba į juos kėsinamasi.
                        
                        
                           2022 3 15
                        
                     
                            
                        
                        
                            
                        
                        
                            
                        
                        
                           Taigi, jis yra vienas iš pagrindinių verslininkų, vykdantis veiklą ekonomikos sektoriuose, užtikrinančiuose didelių pajamų šaltinį Rusijos Federacijos vyriausybei, atsakingai už Krymo aneksiją ir Ukrainos destabilizaciją.
                        
                        
                            
                        
                     
                           892.
                        
                        
                           Tigran Oganesovich KHUDAVERDYAN (rusų k.: Тигран Оганесович ХУДАВЕРДЯН)
                        
                        
                           „Yandex NV“ vykdomasis direktorius ir generalinio direktoriaus pavaduotojas
                           Gimimo data: 1981 12 28
                           Gimimo vieta: Jerevanas, Armėnija
                           Pilietybė: Armėnijos
                           Lytis: vyras
                        
                        
                           Tigran Khudaverdyan yra „Yandex“ – vienos iš pirmaujančių Rusijos technologijų bendrovių, kuri specializuojasi intelektiniuose produktuose ir paslaugose, grindžiamuose mašinų mokymusi – vykdomasis direktorius. Buvęs „Yandex“ naujienų vadovas apkaltino bendrovę, kad ji yra „vienas svarbiausių informacijos apie karą Ukrainoje slėpimo nuo rusų elementų“. Be to, bendrovė įspėja Rusijos vartotojus, jos paieškos varikliu ieškančių internete naujienų apie Ukrainą, apie nepatikimą informaciją internete, po to, kai Rusijos vyriausybė pagrasino Rusijos žiniasklaidai dėl to, ką ji skelbia..
                        
                        
                           2022 3 15
                        
                     
                            
                        
                        
                            
                        
                        
                            
                        
                        
                           2022 m. vasario 24 d. T. Khudaveryan Kremliuje dalyvavo oligarchų susitikime su Vladimiru Putinu, kad aptartų veiksmų, kurių ketinama imtis po Vakarų įvestų sankcijų, poveikį. Tai, kad jis buvo pakviestas dalyvauti tame susitikime, rodo, kad jis priklauso Vladimirui Putinui artimų oligarchų ratui ir remia arba įgyvendina veiksmus ar politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, taip pat kuriais kenkiama stabilumui ir saugumui Ukrainoje arba į juos kėsinamasi. Be to, jis yra vienas iš pagrindinių verslininkų, vykdantis veiklą ekonomikos sektoriuose, užtikrinančiuose didelių pajamų šaltinį Rusijos vyriausybei, atsakingai už Krymo aneksiją ir Ukrainos destabilizaciją
                        
                        
                            
                        
                     
                           893.
                        
                        
                           Vladimir Valerievich RASHEVSKY / Vladimir Valeryevich RASHEVSKIY
                           (rusų k.: Владимир Валерьевич РАШЕВСКИЙ)
                        
                        
                           „EuroChem Group AG“ generalinis direktorius ir direktorius
                           Gimimo data: 1973 9 29
                           Gimimo vieta: Maskva, Rusijos Federacija
                           Pilietybė: Rusijos
                           Lytis: vyras
                        
                        
                           Vladimir Rashevsky yra „EuroChem Group AG“, vieno didžiausių pasaulyje mineralinių trąšų gamintojo, generalinis direktorius ir direktorius. Anksčiau (2004–2020 m.) jis buvo anglies sektoriaus bendrovės JSC SUEK generalinis direktorius. Tai yra svarbios Rusijos bendrovės, bendrai priklausančios Rusijos milijardieriui Andrei Melnichenko, uždirbančios ir teikiančios dideles pajamas Rusijos vyriausybei. Jos taip pat bendradarbiauja su Rusijos valdžios institucijomis, įskaitant Vladimirą Putiną. „EuroChem Group“ bendrovės tiekė amonio nitratą į okupuotas Donbaso teritorijas. SUEK pasirašė sutartis su Krymo sanatorijomis dėl darbuotojų sveikatingumo programų.
                           Todėl jis teikia materialinę arba finansinę paramą Rusijos Federacijos vyriausybei, atsakingai už Krymo aneksiją ir Ukrainos destabilizaciją, arba gauna naudos iš jos.
                           2022 m. vasario 24 d. V. Rashevsky Kremliuje dalyvavo oligarchų susitikime su Vladimiru Putinu, kad aptartų veiksmų, kurių ketinama imtis po Vakarų įvestų sankcijų, poveikį. Tai, kad jis buvo pakviestas dalyvauti tame susitikime, rodo, kad jis priklauso Vladimirui Putinųi artimų oligarchų ratui ir remia arba įgyvendina veiksmus ar politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, taip pat kuriais kenkiama stabilumui ir saugumui Ukrainoje arba į juos kėsinamasi.
                        
                        
                           2022 3 15
                        
                     
            
               Subjektai
            
            
               
                            
                        
                        
                           Pavadinimas
                        
                        
                           Identifikuojamoji informacija
                        
                        
                           Motyvai
                        
                        
                           Įtraukimo į sąrašą data
                        
                     
                           57.
                        
                        
                           ROSNEFT AERO (RN AERO) (rusų k.: Роснефть-Аэро / РН-Аэро)
                        
                        
                           Adresas: 15, Malaya Kaluzhskaya Str., Moscow, 119071, Russian Federation
                           Telefonas: +7 (499) 517-76-56; +7 (499) 517-76-55 (faks.)
                           Interneto svetainė: https://www.rosneft-aero.ru/en/
                           El. paštas: info@rn-aero.rosneft.ru
                        
                        
                           „Rosneft Aero“ tiekia reaktyvinius degalus Simferopolio oro uostui, kuris užtikrina oro susisiekimą tarp neteisėtai aneksuotos Krymo ir Sevastopolio teritorijos bei Rusijos. Tokiu būdu ji prisideda prie Krymo pusiasalio integravimo į Rusijos Federaciją.
                           Taigi „Rosneft Aero“ materialiai ar finansiškai remia veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.
                        
                        
                           2022 3 15
                        
                     
                           58.
                        
                        
                           JSC ROSOBORONEXPORT (rusų k.: AO Рособоронэкспорт)
                        
                        
                           Adresas: 27 Stromynka Str., Moscow, 107076, Russian Federation
                           Telefonas: +7 (495) 739 60 17 / +7 (495) 534 61 40
                           Interneto svetainė: http://roe.ru/eng/
                           El. paštas: roe@roe.ru
                        
                        
                           „Rosoboronexport“ yra vienintelė oficiali Rusijos valstybinė karinių ir dvejopo naudojimo prekių, technologijų ir paslaugų eksporto ir importo tarpininkė. „Rosoboronexport“ yra „Rostec“ – valstybės įmonės, prižiūrinčios karinių technologijų mokslinius tyrimus ir plėtrą, ir nuosavybės teise valdančios kelias gamyklas, vaidinančias esminį vaidmenį tų technologijų panaudojimui karo lauke, patronuojamoji bendrovė. Prekyba ginklais yra svarbus tvirtos valiutos šaltinis Rusijos vyriausybei. Jis taip pat naudojamas siekiant Rusijos ekonominių ir strateginių tikslų. 2000–2020 m. „Rosoboronexport“ užsienio klientams pardavė ginklų už 180 mlrd. USD.
                           Todėl „Rosoboronexport“ yra susijusi su ekonomikos sektoriais, užtikrinančiais didelių pajamų šaltinį Rusijos Federacijos vyriausybei, atsakingai už Krymo aneksiją ir Ukrainos destabilizaciją.
                        
                        
                           2022 3 15
                        
                     
                           59
                        
                        
                           JSC NPO High Precision Systems (rusų k.: АО НПО Высокоточные комплексы)
                        
                        
                           Adresas: 7 Kievskaya Str., Moscow, 121059, Russian Federation
                           Telefonas: +7 (495) 981-92-77; faksas: +7 (495) 981-92-78
                           El. paštas: npovk@npovk.ru
                           Interneto svetainė: https://www.npovk.ru
                        
                        
                           Bendrovė „High Precision Systems“ yra Rusijos ginklų kūrėja ir gamintoja. Ji – viena iš Rusijos taktinių balistinių raketų sistemų konstravimo ir gamybos lyderių. „High Precision Systems“ yra „Rostec“ patronuojamoji bendrovė.
                           Rusijos ginkluotosios pajėgos naudojo „High Precision Systems“ pagamintus ginklus per neteisėtą Rusijos invaziją į Ukrainą 2022 m. Taigi „High Precision Systems“ yra atsakinga už tai, kad materialiai ar finansiškai remia veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.
                        
                        
                           2022 3 15
                        
                     
                           60.
                        
                        
                           JSC Kurganmashzavod (rusų k.: ПАО Курганмашзавод)
                        
                        
                           Address:, 17 1J Mashinostroitely Ave., 640021, Kurgan, , Russian Federation
                           Telefonas: +7 (3522) 23-20-83, +7 (3522) 47-19-99; Faksas: +7 (3522) 23-20-71, +7 (3522) 23-20-82
                           El. paštas: kmz@kmz.ru
                           Interneto svetainė: https://www.kurganmash.ru
                        
                        
                           „Kurganmashzavod“ yra svarbi Rusijos karinio pramoninio komplekso bendrovė. Pėstininkų kovos mašinas BMP-3, kurias „Kurganmashzavod“ teikė Rusijos ginkluotosioms pajėgoms, Rusija naudojo per neteisėtą invaziją į Ukrainą 2022 m.
                           Taigi „Kurganmashzavod“ yra atsakingas už tai, kad materialiai ar finansiškai remia veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.
                        
                        
                           2022 3 15
                        
                     
                           61.
                        
                        
                           JSC Russian Helicopters (rusų k.: AO Вертолеты России)
                        
                        
                           Adresas: 1 Bolshaya Pionerskaya Str., 115054, Moscow, Russian Federation
                           Telefonas: +7 (495) 981-63-67
                           Interneto svetainė: http://www.russianhelicopters.aero
                           El. paštas: info@rhc.aero
                        
                        
                           „Russian Helicopters“ yra svarbi Rusijos sraigtasparnių gamybos bendrovė. „Russian Helicopters“ pagamintus karinius sraigtasparnius Ka-52 „Alligator“ Rusija naudojo per neteisėtą invaziją į Ukrainą 2022 m.
                           Taigi „Russian Helicopters“ yra atsakinga už tai, kad materialiai ar finansiškai remia veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.
                        
                        
                           2022 3 15
                        
                     
                           62.
                        
                        
                           PJSC United Aircraft Corporation (rusų k.: ПАО Объединённая авиастроительная корпорация)
                        
                        
                           Adresas: 1 Bolshaya. Pionerskaya Str., 115054, Moscow, Russian Federation
                           Telefonas: +7 (495) 926-1420
                           Interneto svetainė: https://www.uacrussia.ru/
                           El. paštas: office@uacrussia.ru
                        
                        
                           „United Aircraft Corporation“ yra Rusijos civilinių ir karinių orlaivių gamintoja. Kartu su susijusiomis bendrovėmis ji kontroliuoja 100 % Rusijos karinių orlaivių gamybos.
                           „United Aircraft Corporation“ pagamintus naikintuvus Rusija naudojo per neteisėtą invaziją į Ukrainą 2022 m.
                           Taigi „United Aircraft Corporation“ yra atsakinga už tai, kad materialiai ar finansiškai remia veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.
                        
                        
                           2022 3 15
                        
                     
                           63.
                        
                        
                           JSC United Shipbuilding Corporation (rusų k.: АО Объединённая Судостроительная Корпорация)
                        
                        
                           Adresas: 11 Bolshaya Tatarskaya Str., Moscow 115184, Russian Federation
                           Telefonas: +7 495 617 33 00
                           Interneto svetainė: https://www.aoosk.ru
                           El. paštas: info@aoosk.ru
                        
                        
                           „United Shipbuilding Corporation“ yra Rusijos valstybei priklausantis laivų statybos konglomeratas, kuris yra pagrindinis karo laivų tiekėjas Rusijos kariniam jūrų laivynui. Jam priklauso daug laivų statyklų ir konstravimo biurų.
                           „United Shipbuilding Corporation“ pastatytas didelis desantinis laivas „Pyotr Morgunov“ (projektas 11711) dalyvavo neteisėtoje Rusijos invazijoje į Ukrainą 2022 m. „United Shipbuilding Corporation“ suprojektuotas Juodosios jūros laivyno patrulinis laivas „Vasily Bykov“ (projektas 22160) taip pat dalyvavo Rusijos agresijoje prieš Ukrainą.
                           Be to, „United Shipbuilding Corporation“ priklausantis konstravimo biuras „Almaz“ kūrė korvetes (projektas 22800) – kai kurios iš jų buvo statomos laivų statyklose, esančiose neteisėtai aneksuotoje Krymo ir Sevastopolio teritorijoje, taip prisidėdamas prie Krymo pusiasalio militarizavimo.
                           Taigi JSC „United Shipbuilding Corporation“ yra atsakinga už tai, kad materialiai ar finansiškai remia veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.
                        
                        
                           2022 3 15
                        
                     
                           64.
                        
                        
                           JSC Research and Production Corporation URALVAGONZAVOD (rusų k.: ОАО “Научно-производственная корпорация УралВагонЗавод”)
                        
                        
                           Adresas: 28 Vostochnoe shosse., 622007, Nizhny Tagil, Sverdlovsk region, Russian Federation
                           Telefonas: +7 3435 34 5000; +7 3435 33 47 12
                           El. paštas: web@uvz.ru
                           Interneto svetainė: http://uralvagonzavod.ru
                        
                        
                           „Uralvagonzavod“ yra didelė Rusijos mašinų statybos bendrovė. Ji yra vienintelė tankų gamintoja Rusijoje.
                           Tankus T-72B3, kuriuos „Uralvagonzavod“ teikė Rusijos ginkluotosioms pajėgoms, Rusija naudojo per neteisėtą invaziją į Ukrainą 2022 m. Taigi „Uralvagonzavod“ yra atsakingas už tai, kad materialiai ar finansiškai remia veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.
                        
                        
                           2022 3 15
                        
                     
                           65.
                        
                        
                           JSC Zelenodolsk Shipyard [A.M. Gorky Zelenodolsk Plant] (rusų k.: АО “Зеленодольский завод имени А. М. Горького”)
                        
                        
                           Adresas: 5, Zavodskaya Str., 422546 Zelenodolsk, Republic of Tatarstan, Russian Federation
                           Telefonas: +7 (84371) 5-76-10, faksas: +7 (84371) 5-78-00
                           Interneto svetainė: https://www.zdship.ru
                           El. paštas: nfo@zdship.ru
                        
                        
                           „Zelenodolsk Shipyard“ yra viena didžiausių Rusijos laivų statybos įmonių. Ji pastatė Juodosios jūros laivyno patrulinį laivą „Vasily Bykov“, kuris 2022 m. dalyvavo neteisėtoje Rusijos invazijoje į Ukrainą. 2022 m. vasario 24 d.„Vasily Bykov“ atakavo Ukrainos kareivius, ginančius Gyvačių salą.
                           Taigi „Zelenodolsk Shipyard“ yra atsakinga už tai, kad materialiai ar finansiškai remia veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.
                        
                        
                           2022 3 15“